Waswe, iu laek for readim disfala article long %% languis?
Online Bible | NIU WORLD BIBLE
Waswe, iu laek for readim disfala article long %% languis?
1 Timothy 4:1-16
4 Spirit bilong God hem sei taem bae kam wea samfala bae lusim biliv bilong olketa bikos olketa lisin long olketa laea toktok wea pipol sei hem kam from God, and olketa lisin tu long teaching bilong olketa demon.2 Diswan hem bikos olketa man for laea tumas bae talem laea toktok. Hem olsem wanfala haf iron wea hot tumas hem bonem konsens bilong olketa.3 Olketa bae stopem pipol for no marit and for no kaikaim samfala kaikai. Bat God nao wakem olketa kaikai hia. Pipol wea garem faith and savve gud long olketa tru teaching savve thankiu long God and kaikaim olketa kaikai hia.4 Diswan hem bikos evri samting wea God wakem hem gud, and sapos man sei thankiu long God for samting wea hem kaikaim, hem stret nomoa for hem kaikaim datwan.5 Toktok bilong God and prea for talem thankiu nao mekem datfala kaikai hem holy.6 Taem iu talem evri samting hia long olketa brata, bae iu gudfala wakaman bilong Christ Jesus. Bae iu wakaman wea message abaotem biliv bilong iumi and olketa nambawan teaching wea iu barava followim, hem strongim iu.7 No lisin long olketa laea story wea no showimaot respect for samting wea holy, olsem olketa story wea olketa old woman savve talem. Bat garem goal for faithful long God and trainim iuseleva for kasem datwan.8 Training wea man duim for mekem body strong savve helpem hem lelebet nomoa. Bat for faithful long God hem savve barava helpem man long evri samting bikos diswan savve mekem man kasem olketa blessing distaem and long future tu.9 Datfala toktok hem tru and fitim for man barava bilivim.10 Dastawe iumi waka hard and traem best bilong iumi, bikos iumi hope long God wea laef, wea hem nao sevem evri difren kaen man, main wan nao olketa wea faithful.11 Gohed for talem and teachim long narawan evri samting wea mi talem long iu.12 Nomata iu wanfala young man no letem eniwan lukdaonem iu, bat showimaot gudfala example for olketa wea faithful. Showimaot diswan long toktok and samting wea iu duim, long love wea iu showimaot, long faith bilong iu, and long klinfala wei bilong iu.13 Go kasem taem wea mi kam, gohed waka hard for readim olketa Holy Raeting long olketa narawan, and encouragem and teachim olketa.14 No ting nating long datfala samting wea God givim long iu, wea hem nao samting wea olketa profet talem abaotem iu taem olketa elder putim hand bilong olketa antap long iu.15 Ting raonem olketa samting hia and tingting strong long olketa mekem evriwan lukim wei wea iu gohed for kamap strongfala Christian.16 Lukluk gud evritaem long iuseleva and long samting wea iu teachim. Gohed strong for duim olketa samting hia bikos wei for duim olsem bae mekem iu and olketa wea lisin long iu for kasem laef.
eng_Latn fij_Latn eng_Latn zho_Hans tpi_Latn